Ջորդան Հիլ

Ջորդան Քրեյգ Հիլ (, ), ամերիկացի նախկին պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայում։

Համալսարանական տարիներին հանդես է եկել «Արիզոնա Վիզարդս» հավաքականի կազմում։ 2009 թվականի NBA դրաֆթի ժամանակ ընտրվել է Նյու Յորք Նիքս ակումբի կողմից։ Դեբյուտային մրցաշրջանի կեսից տեղափոխվել է Հյուսթոն Ռոքեթս։ 2011-2012 մրցաշրջանի ժամանակ կրկին տեղափոխվել է կեսից և համալրել Լոս Անջելես Լեյքերսի շարքերը։ 2015 թվականին պայմանագիր է ստորագրել Ինդիանա Փեյսերսի հետ, սակայն առաջին իսկ մրցաշրջանից հետո լքել է ակումբը։ 2016 թվականին պայմանագիր է ստորագրել Մինեսոտա Թիմբերվուլվզ ակումբի հետ։

Վաղ տարիների կյանք և համալսարանական գործունեություն 

Ջորդանը ծնվել է Հարավային Կարոլինայի Նյուբերի քաղաքում։ Մայրը մահացել է թոքի քաղցկեղից, երբ Հիլը դեռ երեխա էր։ Նրան մեծացրել և խնամել են սկզբում հայրը և տատիկը, հետո ավագ եղբայրը և ավագ քույրը։  Բասկետբոլը առաջին անգամ նրան ներկայացրել է զարմիկ Թրևոր Բուկերը։ Բուկերը, որը Հիլից 4 ամսով երիտասարդ է, նույնպես դարձել է NBA բասկետբոլիստ։ Հիլը հաճախել է Նորթ Սփրինգս ավագ դպրոցը, որտեղ հանդիպել է իր դասընկերոջը, որի ծնողները համաձայնվել են դառնալ ապագա բասկետբոլիստի խնամակալները։ Ավագ դպրոցը ավարտելուց հետո Հիլը մեկ տարի հաճախել է համալսարանի նախապատրաստական դասերի։

Արիզոնայի համալսարանում Հիլը երեք տարի հանդես է եկել Ուայլդքաթս բասկետբոլային թիմում։ Արիզոնան լքելուց համարվել է ակումբի պատմության մեջ զամբյուղին կից տարածքից իրականացված նետումների արդյունավետությամբ հինգերորդ լավագույն բասկետբոլիստը։ 2008-2009 մրցաշրջանի ընթացքում մասնակցել է բոլոր 34 հանդիպումներին և միջինում հավաքել է 18,3 միավոր և 11 անդրադարձ։  «Associated Press»-ը նրան շնորհել է պատվավոր «All-America» մրցանակը։

Պրոֆեսիոնալ կարիերա

NBA դրաֆթ 
2009 թվականի NBA դրաֆթի շեմին շատերը կարծում էին որ նա հավանաբար կընտրվի 5-րդ համարի ներքո։ Ստեֆեն Քարիի ընտրությունից հետո, Նյու Յորքին մնացել էր միայն Ջորդանի տարբերակը։

Նյու Յորք Նիքս (2009–2010) 
2009 թվականի դրաֆթի ժամանակ Նյու Յորք Նիքսը 9-րդ համարով ընտրել է Ջորդան Հիլին։ Հաջորդող 2 մրցաշրջանների ընթացքում Հիլը վաստակել է

մոտ 4,3 միլիոն ԱՄՆ դոլար։

2009 թվականի NBA ամառային առաջնության ժամանակ Հիլը անցկացրել է ջ հանդիպում՝ միջինում հավաելով 14,4 միավոր, 8,2 անդրադարձ, 0,6 ասիսթ, 0,8 խլում և 1 բլոկշոթ։ Ամենաբարձր միավորը (21) նկատվել է Վաշինգտոն Վիզարդսի դեմ խաղում։

2009 նոյեմբերի 6-ին Կլիվլենդ Կավալիերսի դեմ խաղում Հիլը հավաքել է ամենամյա մրցաշրջանում իր առաջին միավորները։

Հյուսթոն Ռոքեթս (2010–2012) 
2010 թվականի փետրվարի 18-ին Հիլը ընդգրկվել է Հյուսթոն Ռոքեթսի, Նյու Յորք Նիքսի և Սակրամենտոյի միջև բազմակողմանի գործարքի մեջ, ինչի արդյունքում տեղափոխվել է Հյուսթոն։

Լոս Անջելես Լեյքերս (2012–2015) 
2012 թվականի մարտի 15-ին հիլը տեղափոխվել է Լոս Անջելես Լեյքերս՝ պաշտպան Դերեք Ֆիշերի և Դալասի առաջին պիկի փոխարեն։ Լեյքերսի կազմում մասնակցել է 7 հանդիպման՝ միջինում հավաքելով 4,7 միավոր և 4,4 անդրադարձ 11,7 րոպեում։ Փլեյ Օֆի ժամանակ 12 խաղի ընթացքում միջինում 18,1 րոպե ժամանակահատվածում հավաքել է 4,8 միավոր և 6,3 անդրադարձ։

2012 թվականի հուլիսի 25-ին Հիլը 8 միլիոն ԱՄՆ դոլար արժողությամբ նոր պայմանագիր է կնքել Լեյքերսի հետ։ 2012-13 մրցաշրջանը ծանր էր Լեյքերսի համար, սակայն նա ացելացրեց կոպիտ խաղ, ինչը պակասում էր թիմին։ 2013 թվականի հունվարի 6-ին Նագեթսի  դեմ հանդիպման ընթացքում վնասված է ստացել է և վիրահատվել  է։ 29 խաղերի ընթացքում միջինում հավաքել է 6,7 միավոր և 5,7 անդրադարձ։

2013 թվականի նոյեմբերի 12-ին Նյու Օռլեանս Պելիկանսի դեմ հաղթանակած խաղում Հիլը մրցաշրջանի ընթացքում առաջին անգամ դաշտ է դուրս եկել մեկնարկային կազմում և հավաքել է 21 միավոր։

2014 թվականի հուլիսի 23-ին լքել է Լեյքերսը։

Ինդիանա Փեյսերս (2015–2016)
2015 թվականի հուլիսի 14-ին պայմանագիր է կքել Ինդիանա Փեյսերսի հետ։ Հոկտեմբերի 28-ին Տորոնտո Ռեպտորսի դեմ խաղում անցկացրել է իր դեբյուտային հանդիպումը և հավաքել է 8 միավոր ու 8 անդրադարձ։

Մինեսոտա Թիմբերվուլվզ (2016–2017)
2016 թվականի հուլիսի 20-ին պայմանագիր է ստորագրել Մինեսոտա Թիմբերվուլվզ ակումբի հետ ։  2017 թվականի հունիսի 26-ին հեռացվել Մինեսոտայից։

Ծանոթագրություններ

Արտաքին հղումներ
 Ջորդան Հիլն arizonawildcats.com կայքում

Ամերիկացի բասկետբոլիստներ
Լոս Անջելես Լեյքերսի բասկետբոլիստներ
Նյու Յորք Նիքսի բասկետբոլիստներ